1. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΗΣ ΠΡΟΝΟΙΑΣ Αριθ. Δ5/1025 της 19 Ιαν./2 Φεβρ. 1961 (ΦΕΚ Β' 37) Περί τρόπου λειτουργίας του Κεντρικού Συμβουλίου Στεγάσεως και των Νομαρχιακών Συμβουλίων Στεγάσεως. Έχοντες υπ’ όψει: 1.Τας διατάξεις του άρθρ. 30 του υπ’ αριθ. 330/1960 Β.Δ/τος «περί κωδικοποιήσεως της περί αποκαταστάσεως των αστών προσφύγων Νομοθεσίας Νόμ. 2044/52» εν συνδυασμώ προς τας τοιαύτας των άρθρ. 99, 109 και 129 του υπ’ αριθ. 682/1960 ομοίου «περί οργανισμού Υπουργείου Κοινωνικής Προνοίας» και της υπ’ αριθ. 111/1960 πράξεως του Υπουργικού Συμβουλίου «περί στεγάσεως παραπήγματα οικογενειών κλπ.», και 2.Την υφισταμένην ανάγκην ευρύθμου λειτουργίας του Κεντρικού Συμβουλίου Στεγάσεως και των Νομαρχιακών Συμβουλίων Στεγάσεως, αποφασίζομεν: Καθορίζομεν τον τρόπον εσωτερικής λειτουργίας των δια των ανωτέρω Β.Δ/των προβλεπομένων α)Κεντρικού Συμβουλίου Στεγάσεως και β)Νομαρχιακών Συμβουλίων Στεγάσεως, ως κάτωθι: Α'.Κεντρικόν Συμβούλιον Στεγάσεως 1.Το Συμβούλιον τούτο είναι αρμόδιον δια τα θέματα περί ων η παρ. ΙΑ εδάφ.1-7 του άρθρ. 30 του υπ’ αριθ. 330/1960 Β.Δ/τος, τα άρθρ. 1, 9, 12, 13, 14, 17 και 20 της υπ’ αριθ.111/1960 πράξεως του Υπουργικού Συμβουλίου, ως και το άρθρ. 109 του υπ’ αριθ. 682/1960 Β.Δ/τος. 2.Το Συμβούλιον τούτο συνεδριάζει τακτικώς μεν εις ημέρας και ώρας καθοριζομένας δι’ αποφάσεως αυτού, εκτάκτως δε οσάκις παρίσταται υπηρεσιακή ανάγκη, καλούμενον υπό του Προέδρου. 3.Το Συμβούλιον συνεδριάζει εν απαρτία δι’ ην απαιτείται η παρουσία 5 τουλάχιστον τακτικών μελών αυτού, αι δε αποφάσεις λαμβάνονται κατά πλειοψηφίαν, των παρόντων μελών (τακτικών και εκτάκτων) εν ισοψηφία επικρατούσης της γνώμης προς ην ετάχθη η ψήφος του Προέδρου. Β'.Νομαρχικά Συμβούλια Στεγάσεως 1.Τα παρά τοις Κέντροις Κοινωνικής Προνοίας λειτουργούντα Νομαρχιακά Συμβούλια Στεγάσεως είναι αρμόδια δια τα θέματα περί ων το τελευταίον εδάφιον της παρ. ΙΒ του άρθρ. 30 του υπ’ αριθ. 330/1960 Β.Δ/τος και της παρ. 4 του άρθρ. 129 του υπ’ αριθ. 682/1960 Β.Δ/τος. 2.Τα Συμβούλια ταύτα συνεδριάζουσι τακτικώς μεν άπαξ της εβδομάδος κατά τακτήν ημέραν και ώραν οριζομένην δι’ αποφάσεως αυτών εκτάκτως δε οσάκις παρίσταται ανάγκη καλούμενα δια των Προέδρων αυτών. 3.Το Νομαρχιακόν Συμβούλιον συνεδριάζει εν απαρτία δι’ ην απαιτείται παρουσία τεσσάρων τουλάχιστον τακτικών μελών αυτού αι δε αποφάσεις λαμβάνονται κατά πλειοψηφίαν των παρόντων μελών (τακτικών και εκτάκτων) εν ισοψηφία επικρατούσης της γνώμης προς ην ετάχθη η ψήφος του Προέδρου. 4.Εις το τέλος εκάστου μηνός μερίμνη του Γραμματέως εκάστου Νομαρχιακού Συμβουλίου υποβάλλονται ομού μετά των δικαιολογητικών καταβολής της αποζημιώσεως των μελών του Συμβουλίου αντίγραφα των Ημερησίων Διατάξεων του μηνός, τούτου μετ’ ενδείξεως περί του αποτελέσματος εκάστης υποθέσεως δια των λέξεων δεκτή, απερρίφθη, ανεβλήθη κ.ο.κ. Γ'.Γενικαί διατάξεις ισχύουσαι δια το Κεντρικόν Συμβούλιον Στεγάσεως και τα Νομαρχιακά  Συμβούλια Στεγάσεως 1.Έκαστον Συμβούλιον τηρεί μερίμνη του Γραμματέως αυτού τ’ ακόλουθα βιβλία και στοιχεία:  α)Βιβλίον πρακτικών συνεδριάσεων. β)Βιβλίον αλφαβητικής ευρετηριάσεως των εισαγομένων υποθέσεων και των εκδιδομένων αποφάσεων του Συμβουλίου με σύντομον περίληψιν αυτών (καταχώρησις δια των αρχικών γραμμάτων του επωνύμου (Κυριακίδης) ή του γενικού θέματος (απαλλοτρίωσις εν Πάτραις). Σελ. 359 Συμβούλια Στεγάσεως 35.Ζ.β.1 γ)Ειδικόν φάκελλον αρχειοθετήσεως των σχεδίων των Ημερησίων Διατάξεων. δ)Ειδικόν φάκελλον αρχειοθετήσεως των υπ’ όψει των Συμβουλίων τιθεμένων εισηγήσεων, εφ’ ων αναγράφεται περιληπτικώς το αποτέλεσμα της συζητήσεως, ο αριθμός της συνεδριάσεως και του θέματος ταύτης. ε)Στρογγύλην σφραγίδα φέρουσαν την ένδειξιν του Υπουργείου τούτου και τον τίτλον του Συμβουλίου. 2.Δι’ εκάστην συνεδρίασιν καταρτίζεται μερίμνη της Διευθύνσεως Α.Π. προκειμένου περί του Κεντρικού Συμβουλίου και του οικείου Κέντρου Κοινωνικής Προνοίας προκειμένου περί των Νομαρχιακών Συμβουλίων «Ημερησία Διάταξις εν η καταχωρίζεται έκαστον των συζητηθησομένων θεμάτων κατ’ αύξοντα αριθμόν και περιληπτικώς με υποχρεωτικήν παραπομπήν εις τας διατάξεις εφ’ ων θα στηριχθή η γνώμη του Συμβουλίου (Νόμος ή Δ/μα ...άρθρ....παρ....). Η Ημερησία αύτη Διάταξις υπογραφομένη υπό του Προέδρου του Συμβουλίου και φέρουσα τον αύξοντα αριθμόν της συνεδρίας αυτού, κοινοποιείται μερίμνη του Γραμματέως του Συμβουλίου εις τα μέλη του Συμβουλίου μίαν τουλάχιστον ημέραν προ της ημερομηνίας της συνεδρίας του. Ειδικώτερον δια το Κεντρικόν Συμβούλιον Στεγάσεως και τα παρά τοις Κέντροις Κοινωνικής Προνοίας Αττικής και Πειραιώς λειτουργούντα Νομαρχιακά Συμβούλια η Ημερησία Διάταξις των συζητητέων θεμάτων θεωρείται παρ’ ημών. Κατά την θεώρησιν ταύτην, δύνανται, να προστίθηνται θέματα ή να διαγράφωνται, τοιαύτα εκ της Ημερησίας Διατάξεως. 3.Αι υποθέσεις ενώπιον των Συμβουλίων εισάγονται δι’ εγγράφου εισηγήσεως υπογραφομένης υπό του αρμοδίου Εισηγητού και θεωρουμένης υπό του Προϊσταμένου Διευθυντού της αρμοδίας Υπηρεσίας. Εν τη εισηγήσει ταύτη αναφέρεται ιστορικόν της υποθέσεως περιληπτικώς και η υπεύθυνος γνώμη και πρότασις του Εισηγητού ως και αι διατάξεις εφ’ ων ερείδεται η γνώμη του αύτη. Αι εισηγήσεις αύται συντάσσονται εις διπλούν εξ ων η μεν μία παραμένει εις τον φάκελλον της υποθέσεως, ή δε ετέρα τηρείται εις τον ειδικόν φάκελλον περί ου το εδάφ. δ' παρ. 1 κεφαλαίου Γ' της παρούσης. 4.Την αλληλογραφίαν του Συμβουλίου υπογράφει ο Πρόεδρος αυτού ή εν απουσία ή κωλύματι τούτου ο Αντιπρόεδρος του Συμβουλίου. 5.Αντίγραφα των πρακτικών των συνεδριάσεων αποστέλλονται μερίμνη του Γραμματέως του Συμβουλίου εντός τριών το βραδύτερον ημερών από της ημέρας της επικυρώσεώς των εις τας αρμοδίας Υπηρεσίας δια την κατά Νόμον περαιτέρω διοικητικήν ενέργειαν. 6.Υποθέσεις εφ’ ων εγνωμοδότησε το Συμβούλιον δεν δύνανται να επανέλθωσιν ενώπιον αυτού προς επανεξέτασιν. Εξαιρείται: Σελ. 360 α)Η περίπτωσις καθ’ ην το Συμβούλιον δεν απεφάνθη οριστικώς αλλά ανέβαλε την λήψιν αποφάσεως προς λεπτομερεστέραν εξέτασιν του θέματος ή την υποβολήν συμπληρωματικών πληροφοριών και στοιχείων, οπότε κατά την επανεγγραφήν του θέματος εις την Ημερησίαν Διάταξιν αναφέρεται η ενδειξις εξ αναβολής εκ της τάδε Ημερησίας Διατάξεως και β)Η περίπτωσις, καθ’ ην εκ πραγματικών ή νομικών γεγονότων πιστοποιουμένων δια νεωτέρων τη υπηρεσία υποβαλλομένων στοιχείων πιθανολογείται η ανατροπή ή τροποποίησις της ληφθείσης γνώμης του Συμβουλίου, οπότε εν τη Ημερησία Διατάξει αναγράφεται η ένδειξις «επανεξέτασις υποθέσεως τάδε εφ’ ης το Συμβούλιον εγνωμοδότησε κατά την υπ’ αριθ. τάδε συνεδρία αυτού, δεχθέν ότι κλπ.». Η παρούσα δημοσιευθήτω δια της Εφημερίδος της Κυβερνήσεως. 35.Ζ.β.1 Συμβούλια Στεγάσεως 